A Had- és Biztonságtechnikai mérnök szak

# TÁJÉKOZTATÓ A 2023. ÉVI SZAKIRÁNYÚ SZAKMAI GYAKORLATRÓL

A hallgatók tanulmányaik során **intézményen kívüli** szakmai gyakorlatot kötelesek elvégezni (kritérium feltétel). A gyakorlatot a szakképzettségnek megfelelő munkahelyen és munkakörben kell elvégezni, mely lehetőséget nyújt a megszerzett tudás és a gyakorlati készségek együttes alkalmazására, az elméleti és gyakorlati ismeretek összekapcsolására, a munkahely és munkafolyamatok megismerésére, a szakmai kompetenciák gyakorlására.

**A szakmai gyakorlat időtartama 6 hét, időpontja nincs korlátozva, 40 kredit megszerzését követően bármikor teljesíthető!**

A hallgatók egyénileg helyezkedhetnek el olyan vállalatoknál, cégeknél, vállalkozóknál stb., ahol *megfelelő munkát* kapnak*. A gyakorlat a hallgató és a vállalat közötti megállapodással valósul meg (Hallgatói munkaszerződés VI\_2. sz. melléklet).* A szakmai gyakorlóhely kiválasztása és az együttműködési megállapodás (VII\_1\_sz. melléklet) megkötésének ügyintézése a hallgató feladata. A megfelelően kitöltött, keltezéssel, aláírással és pecséttel hitelesített együttműködési megállapodás egyik példányát vissza kell juttatni az intézeti adminisztrátorhoz, a másik példány a szakmai gyakorlóhelynél marad.

***Kivételes esetben*** a kar dékánjának engedélyével a szakmai gyakorlat az Egyetem valamelyik intézetében is teljesíthető (belső gyakorlóhely). *Külföldi gyakorlatot* részben vagy egészben (a gyakorlat jellegétől függően) - egyéni elbírálás alapján elfogadunk.

A gyakorlatot **egy munkahelyen**, **egybefüggő hat hét** letöltésével kell teljesíteni. Több munkahelyen való teljesítésre, vagy az egybefüggő hat hét megbontására nincs lehetőség! A szabályzatnak megfelelően a gyakorlatról való igazolatlan *hiányzás*, vagy a gyakorlati idő 30% -nál hosszabb igazolt hiányzás esetén a gyakorlatot nem fogadjuk el!

A **gyakorlatot akkor tekintjük igazoltnak**, ha a hallgató az **„Igazolólapon” és „Kompetencia értékelő lapon”** a munkahelyi vezető aláírásával és pecsétjével *igazoltatja* az eltöltött időt, valamint beadta a gyakorlatról készített **"Munkanaplót"** és az elfogadásra került.

***A szakmai gyakorlat elvégzése a záróvizsgára bocsátás feltétele.***

**A hallgatók teendői a gyakorlattal kapcsolatban:**

1. A pontosan kitöltött, a munkahely által lepecsételt és aláírt **adatlapot**, **együttműködési megállapodást** (minimum 2 példányban) valamint a **Hallgatói munkaszerződés** egy példányát **2023. június 15**-ig kell leadni a Biztonságtudományi és Kibervédelmi Intézet titkárságára (fsz. 13.)
2. A munkáltató által kitöltött és aláírt „***Igazolólapot”*** *(VII\_3\_sz. melléklet),* ***„*Kompetencia értékelő lapot”** (VII\_4\_sz. melléklet), valamint a ***"Munkanaplót"*** *(VII\_6\_sz melléklet)* **2023. szeptember 30-**ig a*hallgatók* kötelesek a BGKBiztonságtudományi és Kibervédelmi Intézetéhez (fsz. 13.)eljuttatni. (Igazolni a Karon, illetve a Kar szervezésében végzett külföldi munkát is kell, a felelős oktató aláírásával!)

A szakmai gyakorlat teljesítése elismerésének feltétele a szakmai gyakorlóhely által kitöltött **igazoló lap** (VII./3. sz. melléklet), **kompetencia értékelés** (VII./4. sz. melléklet), **munkanapló** (VII./6. sz. melléklet [[1]](#footnote-1)) leadása az illetékes intézetnél. A szakmai gyakorlat értékelése az igazoló lapon, háromfokozatú skálán történik: kiválóan megfelelt, megfelelt, nem felelt meg.

Amennyiben a hallgató **nem kap külön értesítést**, úgy az adatlapon feltüntetett munkahely **elfogadottnak tekinthető**!

A gyakorlat szakmai irányítását Had- és Biztonságtechnikai mérnök hallgatóknál Dr. Pető Richárd adjunktus, az adminisztrációt Szabó Julianna előadó végzi.

A beszámolót/munkanaplót a témafelelős oktató – Dr. Pető Richárd, (megfelelt – nem felelt meg) értékeli. Ha nem megfelelő, akkor javításra – újabb határidő kijelölésével – visszaadhatja a hallgatónak.

**Bármely határidő elmulasztása esetén** (a szabályzatban előírt) **késedelmes hivatalos adatszolgáltatási díjat kell fizetni.**

A gyakorlattal kapcsolatos felvilágosítást **Szabó Julianna előadó (fsz. 13.)** ad a szorgalmi időszak végéig.

(E-mail: szabo.julianna@bgk.uni-obuda.hu , Tel.: 06-1-666-5496)

Budapest, 2023. március 09.

*Dr. Kiss Gábor* sk.

intézetigazgató

1. [↑](#footnote-ref-1)